《癸巳七夕寓平夷漫兴》
明代·袁应文

几岁他乡逢七夕，他乡何事更他乡。城头雨过新凉早，枕畔蛩声客梦狂。

到处征衣愁铁马，谁家思妇倚银床。虚云牛女年年会，看尽明河接晓光。

作者简介：袁应文，字仲奎。一字聚霞。东莞人。明神宗万历元年（一五七三）举人，授福建沙县知县，擢御史，出为贵州佥事，历仕贵州按察使。年八十二卒。清道光《广东通志》卷二八一有传。